బల్లి దుర్గాప్రసాద్

బల్లి దుర్గాప్రసాద్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు, లోక్‌సభ సభ్యుడు. 2019లో జరిగిన పార్లమెంట్ ఎన్నికల్లో తిరుపతి లోక్‌సభ నియోజకవర్గం నుండి పోటీచేసి లోక్‌సభ సభ్యుడిగా గెలుపొందాడు.

జననం
బల్లి దుర్గాప్రసాద్‌ 1956, జూన్ 15న నెల్లూరు జిల్లా, వెంకటగిరిలో పెంచలయ్య, రామలక్ష్మమ్మ దంపతులకు జన్మించాడు. దుర్గాప్రసాద్‌రావు బీఏ ఎల్‌ఎల్‌బీ పూర్తి చేసి వెంకటగిరిలోనే న్యాయవాద ప్రాక్టీస్‌ ప్రారంభించాడు.

రాజకీయ ప్రస్థానం
బల్లి దుర్గాప్రసాద్‌ రావు 1985లో రాజకీయాల్లో చేరి గూడురు అసెంబ్లీ నియోజకవర్గం నుండి పోటీ చేసి ఎమ్మెల్యేగా గెలిచాడు. ఆయన గూడూరు నుంచి 1985, 1989, 1994, 1999 & 2009-14 ఎమ్మెల్యేగా గెలిచాడు. 1994లో తెలుగుదేశం ప్రభుత్వంలో చంద్రబాబు నాయుడు మంత్రివర్గంలో విద్యాశాఖ మంత్రిగా పనిచేశాడు. 2019 ఎన్నికల్లో వైఎస్సార్‌సీపీలో చేరి తిరుపతి నుండి ఎంపీగా ఎన్నికయ్యాడు.

ఎన్నికల్లో పోటీ చేసిన వివరాలు
+ఎన్నికల్లో పోటీ చేసిన వివరాలుసంవత్సరం  నియోజకవర్గం  ప్రత్యర్థి మెజారిటీ (ఓట్లు)  ఫలితం 1985గూడూరు నియోజకవర్గం ముంగర రమణయ్య (భారత జాతీయ కాంగ్రెస్)  22224 గెలుపు 1989గూడూరు నియోజకవర్గం పాత్ర ప్రకాశ రావు (భారత జాతీయ కాంగ్రెస్)  15396 ఓటమి 1994గూడూరు నియోజకవర్గంపాత్ర ప్రకాశ రావు (భారత జాతీయ కాంగ్రెస్)  28,350 గెలుపు1999 గూడూరు నియోజకవర్గం పాత్ర ప్రకాశ రావు (భారత జాతీయ కాంగ్రెస్) 9,770 గెలుపు2009 గూడూరు నియోజకవర్గం  కొండాపురం రామమ్మ (కాంగ్రెస్) 10,638  గెలుపు2019 తిరుపతి లోక్ సభ నియోజకవర్గం  పనబాక లక్ష్మి (టీడీపీ)  228376  గెలుపు 

 మరణం 
ఆయన కోవిడ్ -19 వ్యాధితో చెన్నైలోని ప్రైవేటు ఆస్పత్రిలో చికిత్స పొందుతూ 2020 సెప్టెంబరు 16న గుండెపోటుతో మరణించాడు.

 మూలాలు 

వర్గం:1956 జననాలు
వర్గం:2020 మరణాలు
వర్గం:నెల్లూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
వర్గం:కరోనా వ్యాధి మరణాలు